बिथांआ ओनसोलाव थानाय फरायसाफोरखौ गोसो होसारना फरायनानै क'कराझार ओनसोलखौ मुं लाखिनो खावलायनानै गासै आसामनि गेजेरावनो मुं लाखिनो खावलायो ।क'कराझार जिल्ला फरायसालि नायदिंगिरि जगदिस प्रसाद ब्रम्ह बिथांआ बान्था रान्नाय हाबाफारिआव बाहागो लानानै आनान्द'राम बरुवा बान्थानि सोमोन्दै फरायसा आरो बिमा बिफाफोरनि गेजेराव बुंथिनानै होयो आरो आनान्द'राम बरुवा बिथांनि बोसोनफोरखौ नोजोर होनानै फरायसाफोरखौ फरायनाय फारसे गोसो होनो खावलायो ।बान्था रान्नाय हाबाफारिआव,ब्रम्ह बिथांआ हाबाफारि बादियै मेट्रिक आन्जाद आव मोनबा हाथर्कि नम्बर (  5  Star Mark ) लाखिनो हानाय फरायसाफोरनो लोगो जिल्ला बेंगिरि प्रपुल्ला चन्ड्र बर्मन बिथांनि सिगांआव लेपटपजों लोगोसे फोरमानलाइबो रान्नानै होयो ।एनआरसीआव मुं थिसनफिन्नाय आरो अजद होनायनि जोबथा हियारिंआ दिनैनिफ्राय जागायबाय